
  OPĆINA VRBANJA
 OPĆINSKO VIJEĆE

KLASA:  604-01/26-01/2
URBROJ:  2196-31-01-1-26-1
Vrbanja,  24. kolovoza 2026. 

Na temelju članka 30. Statuta Općine Vrbanja ("Službeni vjesnik" Vukovarsko-srijemske županije  br. 5/13, 1/18 i 4/21), Općinsko vijeće na svojoj 8. sjednici, održanoj dana 24. kolovoza 2026., donijelo je:

O D L U K U

o stipendiranju studenata

Članak 1.
Općina Vrbanja dodjeljivati će studentske stipendije studentima I. godine s prebivalištem na području Općine Vrbanja u akademskoj godini 2026./2027., u jednokratnom iznosu od 2.400,00 € koji će se isplaćivati po završetku I. godine studija i dostavom dokaza o istome.
Studentske stipendije studentima II., III., IV. i V. godine s prebivalištem na području Općine Vrbanja u akademskoj godini 2026./2027. dodjeljivat će se u iznosu od 200,00 € mjesečno, počevši od studenog 2026. godine do listopada 2027. godine.    

Članak 2.


Ukoliko korisnik stipendije ponavlja godinu obrazovanja, stipendija miruje dok isti uspješno ne završi izgubljenu godinu te se upiše u narednu godinu.
Korisnik općinske stipendije ne može istovremeno biti i korisnik županijske ili državne stipendije ili stipendije iz drugih izvora.



Članak 3.
Na temelju provedenog natječaja Općinski načelnik donosi Odluku o dodjeli studentskih stipendija studentima koji ispunjavaju sve uvjete iz natječaja, počevši od mjeseca studenoga 2026. godine do listopada 2027. godine.                      

Članak 4.
Sredstva za stipendiranje studenata iz članka 1. ove Odluke osigurana su u Proračunu Općine Vrbanja za 2026. godinu – stavka STUDENTSKI KREDITI.

Članak 5.
Ova Odluka stupa na snagu osmog dana od dana objave u “Službenom vjesniku” Vukovarsko-srijemske županije.
                                                              PREDSJEDNIK OPĆINSKOG VIJEĆA                                        Zlatko Balta, dipl.ing.šum.
